Каталония Ұлттық футбол құрамасы

Каталония Ұлттық футбол құрамасы () — Испания құрамындағы Каталония автономды бірлестігінің футболшыларынан құралған құрама. Каталония дербес мемлекет болмағандықтан, ұлттық құрама да ФИФА және УЕФА-ға мүше емес, сол себепті әлем  және Еуропа чемпионаттарына қатыса алмайды. Есесіне, футболшылары Испания Ұлттық футбол құрамасында ойнауға құқылы. Испания сапында көптеген каталондық футболшылар ойнап, әлем және Еуропа чемпиондары атанды, әлем футбол жұлдыздарына айналды. 

Атақты футболшыларының көбі "Барселона" футболшылары құрайды.

Үй стадиондары — "Камп Ноу". Бұл аренада "Барселона" клубы өз алаңындағы ойындарын өткізеді.

 Тарихы 
Құрама тұңғыш ойынын 1912 жылы 21 ақпанда Парижде Франция құрамасына қарсы өткізіп, 0:7 есебімен ұтылып қалды. Бұл кездесу құрама тарихындағы ең ірі жеңілістердің бірі боп тіркелді (1924 жылы Испания құрамасынан да осындай есеппен ұтылған-ды).

Құрама жүз жылдық тарихында 200-ден аса жолдастық кездесу өткізді. 2009 жылы Аргентина құрамасын "Камп Ноуда" 4:2 есебімен ұтты. Бұл құраманың ең жарқын жеңістерінің бірі. 

2009-2013 жылдары әйгілі Йохан Кройф құраманың жаттықтырушысы қызметін атқардыhttp://news.bbc.co.uk/sport1/hi/football/europe/8338289.stm.

 Қазіргі құрамындағы атақты футболшылар 

 Мартин Монтойя
 Жерар Пике
 Алеш Видаль
 Боян Кркич
 Марк Бартра
 Дереккөздер 

 Сілтемелер 

 ФФК
 Ойын нәтижелері
 Каталония спорты

Санат:Мойындалмаған Ұлттық футбол құрамалары